ועדת הכספים, כנסת 17, פרוטוקול מספר 874, 2008-07-30 10:55

אבישי ברוורמן: אני פותח את ישיבת ועדת הכספים באישור מוסדות ציבור לעניין סעיף 46 לפקודת מס הכנסה.

טמיר כהן: שתי רשימות, 6029608 ו-6074608.

יהודה מונסנגו: ברכות ליושב-ראש, גם ממני.

יהודה מונסנגו: מדובר ב-84 עמותות.

יהודה מונסנגו: יש עוד 34 עמותות שאני מתכוון בימים הקרובים לשלוח לשר האוצר ואני מקווה להגיע אליכם במהרה גם אתן.

יהודה מונסנגו: אנחנו עובדים קשה כדי לפתור את הנושא.

יעקב ליצמן: כמה עמותות יש?

יהודה מונסנגו: 540.

יהודה מונסנגו: התחלתי עם 700.

יהודה מונסנגו: בפברואר היו לי 700 ומשהו, כמעט 800.

יעקב ליצמן: אי אפשר לתת לך כוח אדם?

יהודה מונסנגו: מטפלים בזה.

יהודה מונסנגו: בעקבות הפנייה שלכם שר האוצר פנה בנושא.

ראובן ריבלין: כמה נדחים?

יהודה מונסנגו: לא עשיתי את הבדיקה הזאת.

ראובן ריבלין: מ-100 בקשות, כמה בקשות נדחות?

יהודה מונסנגו: אני לא יודע לומר לך במדויק, אבל יש גם הרבה שנדחות.

ראובן ריבלין: יש לך סטטיסטיקה?

יהודה מונסנגו: לא, אין לי, לא עשיתי.

ראובן ריבלין: זה ברור שכל דבר נדון לגופו.

יהודה מונסנגו: בוודאי.

ראובן ריבלין: בכל זאת הסטטיסטיקה היא מצביעה.

ניסן סלומינסקי: אנחנו מעבירים את זה במהירות אבל עמותות זה דבר מאוד חשוב ואני חי הרבה מאוד את העמותות.

ניסן סלומינסקי: זה עוזר להם הרבה מאוד בגיוס כספים והיום אין תקציבים של המדינה וזה הדבר היחיד שמציל אותן.

ניסן סלומינסקי: מה שקורה הוא שיש כאן צוואר בקבוק אדיר אצלן ולא באשמתן.

ניסן סלומינסקי: אני לא רוצה להיכנס לפירוט של זה למרות שאני מכיר.

ניסן סלומינסקי: זה צוואר בקבוק שמוכרחים לשחרר אותו.

ניסן סלומינסקי: בזמנו הוועדה המליצה וביקשה שיוסיפו עוד כוח אדם כדי לשחרר את צוואר הבקבוק ופורמלית זה כאילו מתקדם אבל באופן מעשי לא זז שום דבר.

ניסן סלומינסקי: שוב, אני מבקש שנעביר את הבקשה למרות שאני לא יודע מי כאן יכול להעביר את הבקשה אבל אני מבקש שנעביר שוב מכתב של זירוז כי לעמותות זה אוויר חיים ושם זה לא זז.

אבישי ברוורמן: אני אוציא מכתב נוסף.

אבישי ברוורמן: ה צ ב ע ה

אבישי ברוורמן: תודה.